આ અંગેની વિગત એવી છે કે નરોડા ગામમાં આવેલ કબીરપુરામાં રહેતા રામજી મણાજી ઠાકોરે તેના પિતરાઇ ભાઇ વિરુદ્ધમાં નરોડા પોલીસ સ્ટેશનમાં ફરિયાદ કરી છે. રામજી રિક્ષા ચલાવીને પોતાનું ગુજરાન ચલાવે છે. ગઈકાલે બપોરે તેના પિતરાઈ ભાઈ સુનીલની રિક્ષા પલટી થઇ ગઇ હોવાના સમાચાર મળતાંની સાથે જ રામજી કલ્યાણ ત્રણ રસ્તા પાસે પહોંચી ગયો હતો. જ્યાં સુનીલ બેભાન હાલતમાં રોડ પર પડ્યો હતો. રામજીએ 108 ઇમર્જન્સી એમ્યુલન્સ બોલાવી હતી અને સુનીલને સારવાર માટે સિવિલ હોસ્પિટલમાં ખસેડ્યો હતો.